

**KAZLŲ RŪDOS SAVIVALDYBĖS ADMINISTRACIJOS
FINANSŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 620 / 95 276, el. p. finansai@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

AIŠKINAMASIS RAŠTAS

**DĖL MOKESČIŲ LENGVATŲ**

2024-12-04

Kazlų Rūda

**Tarybos sprendimo projekto tikslai ir uždaviniai:** Teisės aktų nustatyta tvarka savivaldybės taryba turi teisę suteikti mokesčių lengvatas ar atleisti nuo mokesčių. Vadovaujantis Kazlų Rūdos savivaldybės tarybos 2020-04-06 sprendimu Nr. TS-59 patvirtintu Mokesčių lengvatų svarstymo ir teikimo pagal atskirus prašymus tvarkos aprašo 13 punktu, prašymai priimami ir registruojami iki einamųjų metų lapkričio 20 d. įskaitytinai.

2024 m. spalio 25 d. – lapkričio 20 d. gauta 4 juridinių asmenų prašymai suteikti 2024 metais nekilnojamojo turto mokesčio lengvatą ir 1 fizinio asmens prašymas suteikti valstybinės žemės nuomos mokesčio lengvatą.

 *Kazlų Rūdos savivaldybės mokesčių lengvatų svarstymo komisijos 2024-11-26 posėdžio išvada:*

-„Siūlyti Savivaldybės tarybai sumažinti nekilnojamojo turto mokestį 50 proc. nuo paramai skirtos sumos, kadangi UAB „Kirvilė“, UAB „Indasta“, UAB Migva“ ir UAB „Jūrės medis“ teikė paramą Kazlų Rūdos savivaldybės kultūros centrui „Kazlų Rūdos miesto šventės 2024“ organizavimui ir UAB „Jūrės medis“ teikė paramą Kazlų Rūdos Švč. Jėzaus širdies parapijai.“

-„Netenkinti Daivos Stankevičiūtės prašymo dėl žemės mokesčio lengvatos suteikimo, nes neatitinka Mokesčių lengvatų svarstymo ir teikimo pagal atskirus prašymus tvarkos aprašo“.

**Dabartinis ir siūlomas Tarybos sprendimo projekte aptariamų klausimų reguliavimas: Lietuvos Respublikos vietos savivaldos įstatymo 6 straipsnio 2 punktas, 15 straipsnio 2 dalies 14 punktas, Lietuvos Respublikos nekilnojamojo turto mokesčio įstatymo 7 straipsnio 5 dalis,** Kazlų Rūdos savivaldybės tarybos 2020-04-06 sprendimu Nr. TS-60 „Dėl kultūros, sporto ir kitų visuomeninių projektų rėmimo skatinimo“ patvirtintos Mokesčių lengvatų juridiniams ir fiziniams asmenims, remiantiems Kultūros, sporto ir kitus visuomeninius projektus Kazlų Rūdos savivaldybėje, teikimo taisyklės, Kazlų Rūdos savivaldybės tarybos 2020-04-06 sprendimu Nr. TS-59 „Dėl Mokesčių lengvatų svarstymo ir teikimo pagal atskirus prašymus tvarkos aprašo patvirtinimo“ patvirtintas Mokesčių lengvatų svarstymo ir teikimo tvarkos aprašas **ir Kazlų Rūdos savivaldybės tarybos 2023-05-29 sprendimu Nr. TS-104 „Dėl Kazlų Rūdos savivaldybės mokesčių lengvatų svarstymo komisijos sudarymo ir jos veiklos nuostatų patvirtinimo“ sudarytos Kazlų Rūdos savivaldybės mokesčių lengvatų svarstymo komisijos 2024-11-26 posėdžio protokolas Nr. ML-1.**

**Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Priėmus šį sprendimą, neigiamų pasekmių nenumatyta.

**Tarybos sprendimo projekto vertinimas, kai rengiamas norminio teisės akto projektas:** nėra.

**Numatomo teisinio reguliavimo poveikio vertinimo rezultatai:** teisinio reguliavimo poveikio vertinimas neatliekamas.

**Priėmus tarybos sprendimą keičiami ar pripažįstami netekusiais galios teisės aktai:** priėmus šį sprendimą, kitų teisė aktų pakeisti ar panaikinti nereikės.

**Tarybos sprendimui įgyvendinti reikalingos lėšos ir šaltiniai:** priėmus šį sprendimą, savivaldybės biudžetas negaus 1750 eurų pajamų (nekilnojamojo turto mokesčio).

**Kiti tarybos sprendimui priimti reikalingi pagrindimai, skaičiavimai ir paaiškinimai:**

**Kazlų Rūdos savivaldybėje 2018–2024 metais suteiktos nekilnojamojo turto, valstybinės žemės nuomos ir žemės mokesčio lengvatos**

tūkst. Eur

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Metai | Planas | Įvykdy mas | Suteik ta leng vatų | Planas | Įvykdy mas | Suteik ta leng vatų | Planas | Įvykdy mas | Suteik ta leng vatų | Iš viso suteikta lengvatų |
| Nekilnojamojo turto mokestis | Valstybinės žemės nuomos mokestis | Žemės mokestis |
| 2018 | 170,0 | 211,4 | 23,2 | 70,0 | 78,1 | 6,7 | 70,0 | 78,1 | 1,8 | 31,7 |
| 2019 | 200,0 | 182,8 | 23,3 | 73,0 | 80,6 | 1,7 | 73,0 | 80,6 | 0,7 | 25,7 |
| 2020 | 210,0 | 180,5 | 20,9 | 80,0 | 84,2 | 1,7 | 160,0 | 157,2 |  | 22,6 |
| 2021 | 346,9 | 329,7 | 1,1 | 82,0 | 86,8 | 0,7 | 160,0 | 174,4 |  | 1,8 |
| 2022 | 292,0 | 292,7 | 2,1 | 88,0 | 88,5 | 1,1 | 160,0 | 165,2 |  | 3,2 |
| 2023 | 250,0 | 290,3 | 1,6 | 90,0 | 80,0 | 0,4 | 160,0 | 255,8 | 1,1 | 3,1 |
| 2024\* | 290,0 | 284,9 |  | 98,0 | 48,5 |  | 165,0 | 12,2 |  |  |

\*Kazlų Rūdos savivaldybės 2024 m. nekilnojamojo turto mokesčio metų planas 290,0 tūkst. Eur, surinkta iki 2024 m. spalio 31 d. 284,9 tūkst. Eur; žemės mokesčio planas 165,0 tūkst. Eur, surinkta iki 2024 m. spalio 31 d. 12,2 tūkst. Eur; valstybinės žemės nuomos mokesčio metų planas 98,0 tūkst. Eur, surinkta iki 2024 m. spalio 31 d. 48,5 tūkst. Eur.

**Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ir fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Valstybinė mokesčių inspekcija prie Lietuvos Respublikos finansų ministerijos.

**Tarybos sprendimas įsigalioja:** sprendimo priėmimo (pasirašymo) dieną.

**Tarybos sprendimo projekto lyginamasis variantas:** nėra.

**Su Tarybos sprendimo projekto rengimu susiję dokumentai:** UAB „Kirvilė“ 2024-11-20 raštas Nr. GD-6172 „Prašymas dėl atleidimo nuo nekilnojamojo turto mokesčio“, UAB „Indasta“ 2024-11-20 raštas Nr. GD-6173 „Prašymas dėl atleidimo nuo nekilnojamojo turto mokesčio“, UAB „Jūrės medis“ 2024-10-25 raštas Nr. GD-5655 „Prašymas dėl atleidimo nuo nekilnojamojo turto mokesčio“, UAB „Migva“ 2024-11-20 raštas Nr. GD-6174 „Prašymas dėl atleidimo nuo nekilnojamojo turto mokesčio“, Daivos Stankevičiūtės 2024-11-20 prašymas „Dėl žemės nuomos mokesčio panaikinimo/sumažinimo“, Kazlų Rūdos savivaldybės mokesčių lengvatų svarstymo komisijos 2024-11-26 posėdžio protokolas Nr. ML-1.

|  |  |  |
| --- | --- | --- |
| Finansų skyriaus vedėja |  | Vaida Makaveckienė |